શીર્ષક: કોરોનાની રસી બાદ આવતી દિવાળી સુધીમાં જીવન સામાન્ય બની જશે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સોમવારે દવા બનાવનાર મૉડર્ના કંપનીએ દાવો કર્યો કે કોરોના મહામારીની વિરુદ્ધ સુરક્ષા આપનારી તેની નવી વૅક્સિન 95 ટકા સુધી સફળ છે. આની પહેલાં પીફાઇઝર કંપનીએ 90 ટકા અસરકારક રસી તૈયાર કરવાનો દાવો કર્યો હતો.

રશિયાએ પણ 90 ટકાથી વધારે અસરકારક રસી તૈયાર કરવાનો દાવો કર્યો છે.

આ સિવાય પણ કોરોના મહામારી સામે લડવા માટે દુનિયાભરમાં રસી પર પ્રયોગો ચાલી રહ્યા છે. 

જેમાંથી ડઝન જેટલી રસી પરીક્ષણના નિર્ણાયક તબક્કામાં છે, આમાં સ્પુતનિક, પીફાઇઝર અને ઑક્સફોર્ડ પણ સામેલ છે.

રસીને લીધે વિશ્વાસ જાગ્યો છે કે મહામારીનો અંત આવી શકે છે. વળી હવે તો અગ્રણી વૈજ્ઞાનિકે પણ આશા વ્યક્ત કરી છે કે આગામી વર્ષના શિયાળા સુધીમાં જનજીવન સામાન્ય થઈ શકે છે. તેમ છતાં કેટલીક અનિશ્ચિતતાઓ પણ છે.

વૅક્સિનને નિયામકો તરફથી મંજૂરી પણ મળવી જરૂરી છે. જો તે સુરક્ષિત હોય અને સારી રીતે કામ કરે છે તો જ તેને મંજૂરી મળશે. 

શરૂઆતી પરિણામો પણ હકારાત્મક જોવા મળી રહ્યા છે પરંતુ આવતા સપ્તાહોમાં વધુ પરિણામોની રાહ જોવાઈ રહી છે.

કોરોનાની એવી રસી પર નજર કરીએ જેણે દુનિયામાં આશા જગાડી છે કે કોરોના મહામારીને કાબૂમાં લઈ શકાશે. 

મૉડર્ના વૅક્સિનની સફળતા

અમેરિકન કંપની મૉડર્ના વૅક્સિનના ટ્રાયલના ડેટાના શરૂઆતના પરિણામ પ્રમાણે કોરોના મહામારીની વિરુદ્ધ સુરક્ષા આપવામાં 95 ટકા સુધી સફળ છે.

હવે આશા બંધાઈ રહી છે કે આ વૅક્સિન મહામારીનો અંત કરવામાં મદદરૂપ સાબિત થશે.

મૉડર્નાનું કહેવું છે કે આ કંપની માટે એક ઐતિહાસિક દિવસ છે અને તે આવનારા થોડાં અઠવાડિયામાં વૅક્સિન વાપરવાની મંજૂરી માગવા જઈ રહી છે.

જોકે વૅક્સિન વિશે અત્યારે શરૂઆતના ડેટા જ ઉપલબ્ધ છે અને કેટલાક અગત્યના પ્રશ્નોના જવાબ મળવાના બાકી છે. 

અમેરિકામાં 30 હજાર લોકો પર આની ટ્રાયલ થઈ છે જેમાં 50 ટકા લોકોને ચાર અઠવાડિયાંના ગાળા પર વૅક્સિનના બે ડોઝ આપવામાં આવ્યા હતા. જ્યારે બાકી લોકોને ડમી ઇન્જેક્શન આપવામાં આવ્યાં હતાં. 

મૉડર્ના કોરોના વૅક્સિન: મોટી સફળતા, રસી 95 ટકા લોકો પર અસરકારક

કંપનીનો દાવો છે કે આ રસી 94.5 ટકા લોકોને વાઇરસમાંથી સુરક્ષા આપે છે. 

મૉડર્નાના ચીફ મેડિકલ ઑફિસર ટેલ જેક્સે બીબીસીએ કહ્યું, "રસીનો સંપૂર્ણ પ્રભાવ શાનદાર છે."

કંપનીના પ્રમુખ ડૉ.સ્ટીફન હોગે કહ્યું, "જ્યારે પરિણામ આવ્યાં ત્યારે મારા ચહેરા પર હાસ્ય હતું."

તેમણે બીબીસીને કહ્યું, 'મને નથી લાગતું કે અમારામાંથી કોઈએ વિચાર્યું હશે કે રસી 94 ટકા સફળ રહેશે. આ એક...